ड्राइवर ने ऐक्सिलरेटर दबा दिया था और एक झटके से टैक्सी ने स्पीड पकड़ ली थी। भाई सड़क के नुक्कड़ तक हाथ हिलाते रहे थे। टैक्सी के ओझल हो जाने के बाद न जाने क्यों उसे लगा कि वह बहुत हल्की हो आई है। उसने पीछे मुड़कर देखा माँ रो रही थीं और उनके आँसू थम नहीं रहे थे। वह माँ को सहारा देकर अन्दर ले गई। उसे समझ नहीं आ रहा था कि माँ किसलिए रो रही हैं इ़सलिए कि भाई चले गए हैं या फिर इसलिए कि औ़र एक बार फिर उसके कान में भाई का वाक्य गूँज गया।